OpenLLM-France/wikimedia huggingface dataset:
# Haccourt

Haccourt (en való Haccoû) és una nucli del municipi d'Oupeye, a la província de Lieja de la regió valona de Bèlgica.
És un nucli agricultural força marcat per a la presència d'una pedrera de calcari i de la cimentera al marge del Canal Albert.

## Història

El nom provindria de cort d'Hago una explotació agricultural romana tardana. Al mur que envolta el pujol on es troba l'església, construïda a la fi del segle vii o l'inici del segle viii, van trobar-se pedres recuperades d'aquesta vil·la romana de la qual les ruïnes són en camí d'excavació i de restauració.
El 1491, les milícies del príncep-bisbe Erard de la Mark van prendre el castell i incendiar-lo. Va esdevenir un llogaret agricultural integrat al principat de Lieja.
Des de la fi del segle xiii fins al 1731 quan el darrere plet de bruixeria va tenir-se a Haccourt, hi va haver diverses episodis de cacera de bruixes. Moltes supposades bruixes van morir a les fogueres erigides a la cresta de les «Hautes Terres de Froidmont» entre Haccourt i Houtain-Saint-Siméon.
A l'inici de la Primera Guerra Mundial, durant la invasió prussiana, el 18 d'agost de 1914, 16 civils van ser matats i 80 cases incendiades pel 73è regiment de l'exèrcit imperial. Aquest episodi de la guerra es designa amb el nom les atrocitats alemanyes quan tot arreu la regió, l'exèrcit va imposar-se terroritzant la població civil. El 1975, el territori enclavat entre el canal Albert i el Mosa va passar a la ciutat de Visé. L'1 de gener de 1977 la resta va fusionar amb Oupeye.

## Punts d'interès i folklore

* L'església Sant Hubert del segle xviii i el campanar de 1870.
* El canal Haccourt-Visé
* La festa de les bruixes organitzada des del 1972 per a la confraria «Les Macrâles di Hacou» (el mot való macrâle significa bruixa) al primer dissabte després de la candelera en commemoració de les llegendes i de la cacera de bruixes del passat.

## Referències

* ↑ «Les Macrâles di Hacou». Arxivat de l'original el 2008-02-25. [Consulta: 17 agost 2008].
* ↑ «Web del municipi d'Oupeye: historique de Haccourt». Arxivat de l'original el 2008-09-15. [Consulta: 17 agost 2008].
# Guilda

Guilda (de l'antic neerlandès gilde) és una corporació de mercaders o comerciants, la seva forma habitual d'associació durant la Baixa edat mitjana (segles XI al XV). Funcionava institucionalment de manera equivalent als gremis dels artesans, és a dir, com la reunió d'un grup de persones que comparteixen una activitat comuna, trien càrrecs directius, es doten a si mateixos de regles determinades que obliguen a tots ells i comparteixen els mateixos drets o llibertats. Tals conceptes no tenien el mateix valor que van adquirir en l'Edat Contemporània, i eren entesos com una forma de privilegis compatibles amb una situació marginal en el sistema socioeconòmic feudal, que a partir dels últims segles de l'Edat Mitjana (especialment des de la crisi del segle XIV) es trobava en un lent procés de crisi i transformació, en transició al capitalisme. Els mercaders enriquits de les guildes, si bé no podien formar part dels estaments privilegiats, sí que podien aconseguir una alta posició econòmica.
Els collegia romans, especialment els navicularii poden considerar un precedent remot de les guildes.
La forma més elaborada de guilda va ser la que va adquirir la Hansa a les ciutats del Bàltic i altres ports del nord d'Europa, on va arribar a ser poderosíssima, va funcionar gairebé com un Estat, i fins i tot va mantenir forces armades.
Els Merchant Adventurers d'Anglaterra són un altre exemple significatiu.

## Bibliografia

* Kropotkin, Piotr. El apoyo mútuo (castellà), 1902.

## Vegeu també

* Guilda de Sant Lluc
# Guiler-sur-Goyen

Guiler-sur-Goyen (en bretó Gwiler-Kerne) és un municipi francès, situat a la regió de Bretanya, al departament de Finisterre. L'any 2006 tenia 440 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 533 | 508 | 414 | 377 | 412 | 413 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Christian Jolivet | |
# Guor Marial

Guor Marial (Panrieng, Nil Superior Occidental, Sudan, 15 d'abril de 1984) és un atleta dinka del Sudan del Sud, especialista de la marató.

## Biografia

El 1994, quan tenia 8 anys, Marial va ser segrestat i empresonat a un camp de treball durant la Guerra civil sudanesa. 28 membres de la seva família van perdre la vida durant el conflicte bèl·lic, incloent vuit dels seus germans. Però Marial va arribar a fugir cap a Egipte, i d'allà se n'anà cap als Estats Units on viu des de llavors. El govern estatunidenc li atorgà l'estatus de refugiat quan feu els 16 anys, i actualment viu i s'entrena a Flagstaff, Arizona. Encara que els seus pares hagin sobreviscut a la guerra civil, fa vint anys que no els ha tornat a veure.
Començà a fer atletisme quan estudiava a l'institut a Concord, Nou Hampshire, i més endavant va fer competicions a la Universitat Estatal d'Iowa, en la qual va ser un atleta All-American. Després d'aconseguir la mínima olímpica, al juliol del 2012, el Comitè Olímpic Internacional li va donar el dret amb dos altres atletes de participar en els Jocs Olímpics de Londres sota els colors de la bandera olímpica com a participant olímpic independent. Finalment va acabar la cursa al lloc 47è.

## Referències

* ↑ «Guor Marial: Marathon Runner Flees Sudan, Heads to London Olympics». Huffington Post. [Consulta: 28 juliol 2012].
* ↑ «Guor Marial: An Olympian without a country». The Chicago Tribune. Arxivat de l'original el 2012-07-25. [Consulta: 28 juliol 2012].
* ↑ «Olympian without a country won't march in opening ceremony». USA Today. [Consulta: 28 juliol 2012].
* ↑ «Olympian without a country won't march in opening ceremony». USA Today. [Consulta: 28 juliol 2012].
* ↑ Article sobre Guor Marial a la web Esport3.cat
# Gupeiïta

La gupeiïta és un mineral de la classe dels elements natius. Anomenat així pel corredor de l'est, Gubeikou, de la Gran Muralla Xina.

## Classificació

La gupeiïta es troba classificada en el grup 1.BB.30 segons la classificació de Nickel-Strunz (1 per a Elements; B per a Carburs, sulfurs, nitrurs i fosfurs metàl·lics i B per a Silicurs; el nombre 35 correspon a la posició del mineral dins del grup). En la classificació de Dana el mineral es troba al grup 1.1.23.2 (1 per a Elements natius i aliatges i 1 per a Metalls, que no siguin del grup del platí; 23 i 2 corresponen a la posició del mineral dins del grup).

## Característiques

La gupeiïta és un mineral de fórmula química Fe₃Si. Cristal·litza en el sistema isomètric. La seva duresa a l'escala de Mohs és 5. És de color gris-negre.

## Formació i jaciments

S'ha descrit a l'Àsia.

## Referències

* 1 2 3 4 5 «Gupeiite» (en anglès). Mindat. [Consulta: 7 novembre 2015].
* 1 2 http://webmineral.com/data/Gupeiite.shtml#.VpeOy1k6_Yg; (en anglès) Web Mineral

## Bibliografia

* Yu Zuxiang (1984): Two new minerals gupeiite and xifengite in cosmic dusts from Yanshan. Acta Petrologica Mineralogica et Analytica 3(3), 231-238. - American Mineralogist, 71, 228 (abstract).
* Chemical Abstracts: 103.
# Rivulus gransabanae

Rivulus gransabanae és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 5 cm de longitud total.

## Distribució geogràfica

Es troba a Sud-amèrica: Veneçuela.

## Referències

* ↑ «Rivulus gransabanae». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Piet Blom

Piet Blom (8 de febrer de 1934, Amsterdam - 8 de juny de 1999, Dinamarca) fou un arquitecte neerlandès molt conegut per les seves cases cúbiques («Kubuswoningen») construïdes a Helmond cap a mitjans de 1970, així com a Rotterdam a principis dels anys 1980. Va estudiar a l'acadèmia d'arquitectes d'Amsterdam com a alumne d'Aldo van Eyck. És representant de l'estructuralisme arquitectònic.

## Enllaços externs

* http://www.piet-blom.nl
* http://www.architectuur.org/blom.php
# 1217
## Esdeveniments

* Jaume I ix del castell de Monzó vers Saragossa on és rebut favorablement.
* Jaume I reconeix la universitat dels ciutadans de Barcelona.
* Fam a Europa central
* Comença la Cinquena Croada amb un atac fallit dels cristians sobre Egipte. de bon principi l'exèrcit croat fou comandat per Andreu II d'Hongria.
* Fundació del regne de Sèrbia.

## Necrològiques

* Alexandria: Ibn Jubayr, escriptor andalusí.

## Referències

* ↑ Serra i Roca. Història General de Catalunya. Barcelona: Òptima, 1999, p. 120. ISBN 84-89693-96-X.
* ↑ «Inici de la cinquena croada | enciclopèdia.cat». [Consulta: 3 febrer 2021].
* ↑ Diversos autors. Nueva Enciclopedia Larousse (en castellà). 9. 2a. Barcelona: Planeta, 1984, p. 9079. ISBN 84-320-4249-8.
# L'avi de la criatura

L'avi de la criatura (títol original: Pack Up Your Troubles) és una pel·lícula de 1932 de Laurel i Hardy dirigida per George Marshall i Ray McCarey, que porta el nom de la cançó de la Primera Guerra Mundial "Pack Up Your Troubles in Your Old Kit-Bag, and Smile, Smile, Smile". És el segon llargmetratge de l'equip. Està doblada al català.

## Argument

Dos veterans de guerra ajuden a un nen orfe a trobar el seu avi.

## Repartiment

* Stan Laurel com Stan
* Oliver Hardy com Ollie
* Don Dillaway com Eddie Smith
* Jacquie Lyn com fill de l'Eddie
* Mary Carr com anciana amb carta
* James Finlayson com General
* Richard Cramer com oncle Jack
* Tom Kennedy com sergent de reclutament
* Charles Middleton com oficial d'Assistència Social
* Richard Tucker com Mr. Smith Sr
* Muriel Evans com la núvia d'Eddie equivocada
* Grady Sutton com l'Eddie equivocat
* C. Montague Shaw com pare de l'Eddie equivocat
* Billy Gilbert com Mr. Hathaway
* Charley Rogers com Rogers
* George Marshall com Pierre (sense acreditar)

## Referències

* ↑ The AFI Catalog of Feature Films:Pack Up Your Troubles
* ↑ «L'avi de la criatura». esadir.cat. [Consulta: 19 abril 2024].
# Kéköldi

El Territori Indígena de Kéköldi és una de les comunitats indígenes costariquenyes i una de les quatre del poble bribri. Es va crear en 1977 i té uns 210 habitants. Està situada al cantó de Talamanca, província de Limón. Es localitza en el corredor biològic Talamanca-Carib que abasta unes 36.000 hectàrees (60 km²). És dirigit per l'Associació Keköldi Wak ca Köneke (Cuidadors de la Terra de Kéköldi) i està oberta al turisme. La majoria de la població parla bribri i castellà alhora. La reserva té una àrea de recerca científica i observació d'aus per als turistes.

## Referències

* 1 2 3 «Costa Rica Explorer's Guide». Arxivat de l'original el 2016-03-04. [Consulta: 18 juny 2016].
* ↑ Centro Científico Kékoldi
# Gymnothorax monostigma

Gymnothorax monostigma és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 44 cm de longitud total.

## Distribució geogràfica

Es troba a l'Índic (Maldives i Illa Christmas) i al Pacífic (des de les Illes Carolines, les Illes Mariannes i Papua Nova Guinea fins a les Illes Marqueses i les Tuamotu).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# 451 aC

El 451 aC va ser un any del calendari romà prejulià. Era l'any 303 ab urbe condita, o de la fundació de Roma. La denominació 451 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments

* Ducetius, rei dels sículs, ocupa la ciutat de Mòtion, una petita fortalesa de Sicília al territori d'Agrigent, que la protegia. Agrigent i Siracusa van enviar tropes que van ser derrotades (entre els anys 451 aC i 450 aC). El general de Siracusa Bolkon va ser jutjat per connivència amb l'enemic i executat.
* Els cònsols Tit Genuci Augurí i Api Claudi Cras renuncien al càrrec pel que van ser elegits i formen el primer Decemvirat, una magistratura romana extraordinària composta per deu persones, que van elaborar un compendi de deu lleis que després van ser aprovades pel senat i pels comicis. L'any següent, els decemvirs hi van afegir dues lleis més i van publicar les Lleis de les dotze taules.
* Els qüestors van cessar com a magistrats quan es va constituir el Decemvirat.
* Treva entre Atenes i Esparta. Una moció de Pèricles va permetre que Cimó, general atenenc, tornés de l'exili. Cimó va negociar una treva de 5 anys amb Esparta que va començar el 450 aC.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XI, 91
* ↑ Titus Livi. Ab Urbe Condita, III, 33-35
* ↑ Smith, William (ed.). «Decemviri». A Dictionary of Greek and Roman Antiquities (1890). [Consulta: 30 desembre 2023].
* ↑ Tucídides. Història de la Guerra del Peloponnès, I, 112
* ↑ Diodor de Sicília. Biblioteca històrica, XI, 64, 86
# Adolph Gottlieb

Adolph Gottlieb (Nova York, 1903 - íd, 1974) va ser un pintor estatunidenc, un dels principals expressionistes abstractes.
Va formar part de l'anomenada Escola de Nova York. Amb menys de divuit anys va poder viatjar a Europa i conèixer directament l'ambient de les Vanguardies pictòriques. Després d'una etapa com a muralista, el 1935 fou un dels membres fundadors del grup expressionista The Ten, molt proper als plantejaments de l'Expressionisme europeu. Amb ells exposà fins al 1940.
El 1936 va treballar per al Federal Art Project. Els seus paisatges de finals dels anys trenta reflecteixen aires surrealistes, especialment en la formació d'un espai irreal. Aquesta influència també podria provenir dels paisatges del desert d'Arizona, on va viure des del 1937. Aquesta tendència surrealista va augmentar arran del contacte que mantingué amb europeus surrealistes expatriats després del 1941. A partir de 1940 col·labora, juntament amb Mark Rothko amb la Federació de Pintors i Escultors Moderns: una organització contrària a la politització de l'art i al seu ús propagandístic. També s'interessà per la psicologia freudiana i la doctrina surrealista de l'inconscient com una font de material artístic.
Com a membre de l'Escola de Nova York (entre molts altres, també en formava part el seu gran amic Mark Rothko) se'l coneix més per les sèries “Pictografies”, realitzades entre 1941 i 1951. Aquestes pintures estan dividides en compartiments, cadascun d'ells ple de formes esquemàtiques. Aquestes formes actuen com a símbols freudians o com a conceptes mitològics abstractes, amb un significat universal mitjançant una associació inconscient. A més de practicar l'escultura, va desenvolupar una sèrie de “Paisatges Imaginaris” a la primera meitat dels anys cinquanta consistia en una zona de formes astrals sobre un fons vagament representat. Després vingué la sèrie “Esclat”, que va portar l'estil de l'artista encara més cap a l'abstracció expressiva, si bé encara s'hi troben òrbites solars i cossos astrals sostinguts per damunt d'explosions terrestres violentament acolorides.

## Referències

* ↑ Whiting, Cécile. Antifascism in American Art (en anglès). Yale University Press, 1989, p. 171. ISBN 0300042590.

## Bibliografia

* Diccionari d'Art Oxford, Ed.62, 1996
* http://aprendersociales.blogspot.com.es/2007_06_01_archive.html
# Adolph Göpel

Gustav Adolph Göpel (1812-1847) va ser un matemàtic alemany.

## Vida i Obra

Göpel no va estar gaire connectat amb els ambients acadèmics i només coneixem d'ell el que van explicar Crelle i Jacobi en un article poc després de la seva mort.
Va viure a Itàlia de jove, ja que un oncle seu era diplomàtic en aquell país. Allà va assistir a alguns curso de la universitat de Pisa. Els seus estudis formals els va començar el 1829 a la Universitat de Berlín on es va doctorar el 1835. A continuació va fer de professor al Werder Gymnasium i a la Royal Realschule, fins que va ser nomenat oficial de la Reial Biblioteca de la Universitat de Berlín.
Göpel és recordat per un article titulat Theoriae transcendentium Abelianarum primi ordinis adumbratio levis, que va ser publicat per Jacobi i Crelle el 1847, poc després de la mort del autor. En aquest treball, Göpel, estenia l'estudi que havia fet deu anys abans Jacobi sobre les funcions el·líptiques, a les funcions abelianes.

## Referències

* ↑ Burau, Complete Dictionary of Scientific Biography.
* ↑ Markushevich, pàgines 181-182.

## Bibliografia

* Kondō, Shigeyuki «Moduli of Plane Quartics, Göpel Invariants and Borcherds Products» (en (anglès)). International Mathematics Research Notices, Vol. 2011, Num. 12, 2011, pàg. 2825-2860. DOI: 10.1093/imrn/rnq190. ISSN: 1073-7928.
* Markushevich, A.I.. «Analytic Functions». A: Andrei N. Kolmogorov, Adolf-Andrei P. Yushkevich (eds.). Mathematics of the 19th Century: Geometry, Analytic Function Theory (en (anglès)). Birkäuser, 1996. ISBN 0-8176-5048-2.

## Enllaços externs

* O'Connor, John J.; Robertson, Edmund F. «Adolph Göpel» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Burau, Werner. «Göpel, Adolph». Complete Dictionary of Scientific Biography, 2008. [Consulta: 7 desembre 2016].
# 61a edició dels Premis Sant Jordi de Cinematografia

La 61a edició dels Premis Sant Jordi de Cinematografia va tenir lloc el 2017. Com cada any des de 1957, Ràdio Nacional d'Espanya (RNE) va atorgar una sèrie de premis al cinema espanyol i estranger estrenat l'any 2016. Els premis Sant Jordi van ser concedits per un jurat presidit per Conxita Casanovas i compost per vint-i-cinc crítics i periodistes especialitzats en cinema i pertanyents als mitjans de comunicació presents a Barcelona, motiu pel qual aquests premis són considerats com un premi de la crítica de la capital catalana.
La cerimònia de lliurament dels premis va tenir lloc de nou a l'antiga fàbrica de cervesa Damm el 24 d'abril de 2017 i va ser apadrinada per l'actor estatunidenc Richard Gere i presentada per Elena Sánchez i Sonia Urbano. A diferència d'altres premis cinematogràfics, en aquesta data ja es coneixia el nom dels guardonats, per la qual cosa aquests no assisteixen com nominats a un premi de destinatari incert i l'ambient és més relaxat. En el mateix acte es van lliurar també les denominades Roses de Sant Jordi, dos premis concedits per votació dels oïdors de Ràdio 4 de RNE i que recompensen a les millors pel·lícules espanyola i estrangera.

## Premis Sant Jordi

| Categoria | Premiat | Labor premiada |
| Millor pel·lícula espanyola | La propera pell | Pel·lícula |
| Millor actor en pel·lícula espanyola | Luis Callejo | Tarde para la ira |
| Millor actriu en pel·lícula espanyola | Emma Suárez | Julieta La propera pell |
| Millor òpera prima | Tarde para la ira | Pel·lícula |
| Millor pel·lícula estrangera | Elle | Pel·lícula |
| Millor actor en pel·lícula estrangera | Adam Driver | Paterson |
| Millor actriu en pel·lícula estrangera | Amy Adams | Arrival Nocturnal Animals |
| Premi especial a la indústria | Televisió Espanyola | |
| Premi a la trajectòria professional | Eusebio Poncela | Trajectòria |

## Roses de Sant Jordi

| Categoria | Premiada |
| Millor pel·lícula espanyola | Julieta |
| Millor pel·lícula estrangera | Carol |

## Vegeu també

* Medalles del Cercle d'Escriptors Cinematogràfics de 2016
* Fotogramas de Plata 2016
* XXXI Premis Goya
* IV Premis Feroz
* XXVI Premis de la Unión de Actores
* XXVI Premis Turia
* Premis Gaudí de 2017
* XXII Premis Cinematogràfics José María Forqué

## Referències

* ↑ «61 edición de los Premios Sant Jordi de Cinematografía 2017». Barcelonactualitat, 25-04-2017. [Consulta: 12 febrer 2018].
* ↑ «RNE celebra la gala de entrega de la 61ª edición de los Premios Sant Jordi de Cinematografía». RTVE, 25-04-2017 [Consulta: 12 febrer 2018].
* ↑ EFE «Eusebio Poncela agradece el Premio Sant Jordi a su trayectoria profesional». Agencia EFE. EFE, 24-04-2017 [Consulta: 12 febrer 2018].

## Enllaços externs

* Radiotelevisión Española. «Premis Sant Jordi», 2017. [Consulta: 12 febrer 2018]. Vídeo resum de la cerimònia d'entrega dels premis.
# Abílids

Abylidae és una família d'invertebrats marins de l'ordre dels sifonòfors. Són colonials, però les colònies poden semblar superficialment a les meduses; tot i que semblen ser un únic organisme, cada exemplar és en realitat una colònia de Siphonophora.
Conté els següents tàxons:
* Subfamília Abylinae L. Agassiz, 1862
** Gènere Abyla Quoy & Gaimard, 1827
*** Abyla bicarinata Moser, 1925
*** Abyla haeckeli Lens & van Reimsdijk, 1908
*** Abyla trigona Quoy & Gaimard, 1827
** Gènere Ceratocymba Chun, 1888
*** Ceratocymba dentata (Bigelow, 1918)
*** Ceratocymba leuckarti (Huxley, 1859)
*** Ceratocymba sagittata Quoy & Gaimard, 1827
* Subfamília Abylopsinae Totton, 1954
** Gènere Abylopsis Chun, 1888
*** Abylopsis eschscholtzi Huxley, 1859
*** Abylopsis tetragona Otto, 1823
** Gènere Bassia L. Agassiz, 1862
*** Bassia bassensis Quoy & Gaimard, 1827
** Gènere Enneagonum Quoy & Gaimard, 1827
*** Enneagonum hyalinum Quoy & Gaimard, 1827

## Referències

* ↑ «Abylidae L. Agassiz, 1862» (en anglès). World Register of Marine Species (WoRMS).